**PRORAČUNSKI KORISNIK: MINISTARSTVO KULTURE I MEDIJA**

**RAZDJEL: 055**

**GLAVA: 05**

**RAZINA: 11**

**RKDP: 00756**

**MATIČNI BROJ: 00931608**

**OIB: 37836302645**

**ŠIFARSKA OZNAKA: 8411**

**BILJEŠKE UZ FINANCIJSKI IZVJEŠTAJ ZA RAZDOBLJE OD**

**1.SIJEČNJA DO 31. PROSINCA 2024. GODINE**

U okviru Glave 05 rashodi su planirani za financiranje Programa 3901 Uređenje djelatnosti kulture, 3903 Muzejska i vizualna djelatnost, 3904 Kazališna i glazbeno scenska djelatnost, 3905 Knjižnična djelatnost, 3906 Programi audiovizualne djelatnosti i medija, 3907 Ostale djelatnosti kulture i 3908 Zaštita kulturnih dobara.

Rashodi za zaposlene, materijalni i kapitalni rashodi iskazani su u okviru aktivnosti Administracija i upravljanje i Informatizacija za Ministarstvo kulture i medija u užem smislu i 19 (devetnaest) konzervatorskih odjela u sastavu.

Osim navedenih rashoda planirana su i sredstva za financiranje programske djelatnosti kroz sljedeće aktivnosti: Osnovna djelatnost udruga u kulturi, Nagrade za postignuća u kulturi, Zdravstveno i mirovinsko osiguranje umjetnika, Programi međunarodne kulturne suradnje i mobilnosti, Godišnja članarina Republike Hrvatske za UNESCO, Operativni program konkurentnosti i kohezija, Programi izgradnje, rekonstrukcije, adaptacije i opremanja kulturne infrastrukture, Program digitalizacije, Matica Hrvatska, DESK Kreativne Europe – kultura, Zaklada Kultura Nova, Sudjelovanje u kulturi i razvoj publike, Hrvatsko povjerenstvo za UNESCO, Operativni program Učinkoviti ljudski potencijali, Programi interdisciplinarnih i novih umjetničkih i kulturnih praksi, Programi knjige i nakladništva, Knjižnična djelatnost i nabava knjižne građe, Matične službe knjižnica, Informativne usluge HINA-i, Potpora izdavačkoj kući EDIT, Programi dramske, plesne glazbene i glazbeno-scenske umjetnosti, Programi muzejske djelatnosti, Programi vizualne umjetnosti, Programi djelatnosti zaštite, očuvanja i održivog upravljanja kulturnom baštinom, Konzervatorsko arheološka istraživanja, Naknade zaslužnim osobama, Programi za poboljšanje dostupnosti kulturnih sadržaja osobama s invaliditetom, Pulski filmski festival, Stalna izložba crkvene umjetnosti, Nacionalni plan oporavka i otpornosti – kultura, Realizacija ugovora između Hrvatske radiotelevizije i Vlade Republike Hrvatske, Program učinkoviti ljudski potencijali 2021. – 2027. i Program konkurentnost i kohezija 2021. – 2027.

**PR-RAS**

1. **Prihodi poslovanja (6)**: u ukupnom iznosu ostvareni su manje za 7% u odnosu na prethodnu godinu.

Ostvarenje većeg prihoda od Naknada za priređivanje igara na sreću (6148) u odnosu na prethodno izvještajno razdoblje je 15%. Ministarstvo kulture i medija nema utjecaja na ostvarenje ovog prihoda, a ostvaruje ih sukladno Uredbi o kriterijima za utvrđivanje korisnika i načinu raspodjele dijela prihoda od igara na sreću za 2024. godinu (NN 32/2024).

Najznačajniji pad prihoda evidentiran je kod Pomoći iz inozemstva i od subjekata unutar općeg proračuna (63), a odnosi se na prihode kapitalnih i tekućih pomoći od institucija i tijela EU. U 2023. godini na tom su prihodu evidentirana sredstva za provedbe mjere zaštite kulturne baštine oštećene u potresu i sredstva za Operativni program učinkoviti ljudski potencijali. Tijekom 2024. godine više nisu korištena sredstva Fonda solidarnosti EU.

U odnosu na prethodnu godinu nema odstupanja kod Prihoda od naknada za korištenje nefinancijske imovine (6423) odnosno spomeničke rente, kojima se financiraju programi zaštitnih radova na nepokretnim spomenicima. Ministarstvo kulture i medija nema utjecaj na ostvarenje ovog prihoda, s obzirom da je donošenje rješenja i naplata u nadležnosti jedinica lokalne i regionalne (područne) samouprave.

Prihodi iz nadležnog proračuna i od HZZO-a na temelju ugovornih obveza (67) u odnosu na prethodno izvještajno razdoblje su veći 10%. Povećanje se odnosi na evidentirana sredstva iz izvora 815 – Namjenski primici – NPOO i sredstva za izvršavanje redovnih obveza iz izvora 11 koji prate rast troškova nastalih u 2024. godini.

1. **Rashodi poslovanja (3)**: ukupni rashodi smanjeni su u odnosu na prethodnu godinu za 8%. Pojašnjenje po skupinama konta dano je u nastavku.

Rashodi za zaposlene (31) u odnosu na prethodno izvještajno razdoblje veći su 30%, a radi stupanja na snagu Zakona o plaćama u državnoj službi i javnim službama (NN 155/23) i Uredbe o nazivima radnih mjesta, uvjetima za raspored i koeficijentima za obračun plaće u državnoj službi (NN 22/24) kojima su izmijenjeni i povećani koeficijenti za obračun plaća s primjenom na plaći za mjesec ožujak 2024. godine isplaćenoj u travnju 2024. godine.

Doprinosi za obvezno zdravstveno osiguranje također su porasli s obzirom da se obračunavaju u postotnom iznosu na bruto plaću zaposlenika.

Materijalna prava zaposlenika u odnosu na prethodno izvještajno razdoblje veća su 26%, a odnose se na isplate temeljem prava po Kolektivnom ugovoru za državne službenike i namještenike.

U 2024. godini isplaćena je godišnja nagrada za uskršnje blagdane.

Materijalni rashodi (32) manji su za 24% u ukupnom iznosu iako su pojedini rashodi značajno uvećani.

Smanjenje je evidentirano na troškovima Usluga tekućeg i investicijskog održavanja (3232) za 13% jer su u prethodnoj godini izvršeni radovi na sanaciji grijanja, sanaciji podova i elektroinstalacijskih radova na zgradi, a u 2024. godini takve vrste radova nije bilo.

Usluge promidžbe i informiranja (3233) veće su za 17% u odnosu na prethodnu godinu, a radi povećanja iznosa skupne pretplate Hrvatskoj izvještajnoj novinskoj agenciji.

Troškovi zakupnina i najamnina (3235) značajno su smanjeni u odnosu na prethodno izvještajno razdoblje zbog zaprimljenog računa krajem 2023. godine koji se odnosi na zakup AUTOCAD licenci.

Najznačajnije smanjenje kod materijalnih rashoda odnosi se na Intelektualne i osobne usluge (3237) koje su u 2023. godini iznosile 6.783.977,03 eura, a u 2024. godini 2.544.671,55 eura. Razlika u izvještajnim razdobljima nastala je radi izrade većeg broja konzervatorskih podloga u 2023. godini koje su financirane sredstvima Nacionalnog plana oporavka i otpornosti.

Računalne usluge (3238) u odnosu na prethodnu godinu su značajnije porasle. Porast je posljedica sklopljenih ugovora o održavanju za sustave konzervatorskih podloga, informacijskog podsustava ISKB, održavanje nacionalnog arhivskog informatičkog sustava i informatičkog sustava e-Kultura.

Troškovi reprezentacije (3293) su gotovo dvostruko uvećani radi održavanja PREVENT radionice u Trogiru u trajanju od 5 dana, a sudionicima je bila osigurana prehrana. Sredstva za trošak organizacije i prehrane uplatile je međunarodna organizacija ICCROM.

Pristojbe i naknade (3295) od početka 2024. godine sukladno uputi Ministarstva financija evidentiraju se troškovi mjesečne HRT pristojbe, a što je prethodnih godina bilo evidentirano na kontu 3239 Ostale usluge.

Konto Zateznih kamata (3433) uvećan je radi plaćanja zateznih kamata po sudskoj presudi.

Povećane su Subvencije (35) za 44% u odnosu na prethodno izvještajno razdoblje. Subvencije se isplaćuju temeljem javnog poziva koje objavljuje Ministarstvo kulture i medija za financiranje područja iz kulture.

Pomoći dane u inozemstvo i unutar općeg proračuna (36) odnose se na isplate temeljem Javnog poziva koji objavljuje Ministarstvo kulture i medija za financiranje iz područja kulture, zatim na isplate po programu Operativni program konkurentnost i kohezija i isplate za sanaciju šteta od potresa. S obzirom da u 2024. godini više nisu dostupna sredstva iz Fonda solidarnosti, a saniranje šteta od potresa je i dalje nastavljeno, troškovi su teretili drugu vrstu rashoda te se time na kontima koja služe za evidentiranje EU sredstava vide značajna smanjenja dok se na kontima koja služe za evidentiranje nacionalnih sredstava vide značajna povećanja.

Povećanje Prijenosa između proračunskih korisnika istog proračuna (369) odnosi se na prijenose ustanovama iz nadležnosti za projekte financirane u okviru Nacionalnog plana oporavka i otpornosti 2021.-2026.i to za Obnovu zgrada oštećenih u potresu s energetskom obnovom, Energetsku obnovu zgrada sa statusom kulturnog dobra te za Unaprjeđenje digitalne infrastrukture i usluga javnog sektora razvojem nacionalnog arhivskog informacijskog sustava i jačanjem nacionalne mreže arhiva.

Naknade građanima i kućanstvima na temelju osiguranja i druge naknade (37) veće su 27%. Evidentirane su naknade zaslužnim osobama, doprinosi za mirovinsko i zdravstveno osiguranje samostalnim umjetnicima, nagrade za životno djelo i godišnje nagrade za postignuća u kulturi. Uvećanje se odnosi na doprinose za mirovinsko i zdravstveno osiguranje samostalnih umjetnika radi uvećanja osnovice za obračun doprinosa za obvezna osiguranja za 2024. godinu i uvećanje zakonom propisanog koeficijenta (NN 124/24).

Naknade zaslužnim osobama uvećane su jer su osnovni iznosi naknada podložni promjenama pri obračunu, a temelj za promjenu u obračunu je prosječna neto plaća u Republici Hrvatskoj koju objavljuje Državni zavod za statistiku. Također je povećan i broj korisnika naknade.

Nagrade su također uvećane i za sredstva koja je Ministarstvo kulture i medija temeljem Odluke o dodjeli novčane nagrade Marku Purišiću, umjetničkog imena Baby Lasagna koju je Vlada Republike Hrvatske donijela na sjednici održanoj 16. svibnja 2024. i koja su temeljem Izjave o doniranju novčanih sredstava gospodina Marka Purišića dodijeljena Klinici za dječje bolesti Zagreb, Zavodu za pedijatrijsku onkologiju i hematologiju s dnevnom bolnicom „Mladen Ćepulić“ i Zavodu za pedijatrijsku hematologiju, onkologiju i transplantaciju krvotvornih matičnih stanica KBC-a Zagreb te dodjela novčane nagrade redatelju i producentima filma „Čovjek koji nije mogao šutjeti“.

Ostali rashodi (38) koji uključuju tekuće i kapitalne donacije značajno su smanjeni u odnosu na prethodno izvještajno razdoblje. U 2023. godini isplaćivana i evidentirana sredstva odnosila su se na sanaciju šteta od potresa iz Fonda solidarnosti.

Rashodi za nabavu nefinancijske imovine (4) u ukupnom iznosu smanjeni su u odnosu na prethodno izvještajno razdoblje.

Ostala prava (4124) uvećana su radi izvođenja građevinskih radova na tuđoj imovini kojom se Ministarstvo kulture i medija koristi.

Rashodi za nabavu uredske opreme i namještaja (4221) su smanjeni u odnosu na prethodnu godinu u kojoj je Ministarstvo kulture i medija provodilo nabavu informatičke opreme (servera i računala) i nabavu uredskog namještaja za Ministarstvo i Konzervatorske odjele.

Ulaganja u računalne programa (4262) također su smanjena u odnosu na prethodnu godinu u kojoj su temeljem ugovora bile izvršene nadogradnje postojećeg sustava računalnih programa.

Dodatna ulaganja na građevinskim objektima (451) smanjena su u 2024. jer je u 2023. godini izvršeno saniranje krovišta Konzervatorskog odjela u Osijeku te izvedeni građevinski i elektroinstalacijski radovi na zgradi Konzervatorskog odjela u Splitu.

**Bilanca**

1. **Imovina (0):** ukupna imovina evidentirana u poslovnim knjigama Ministarstva kulture i medija iznosi nema značajnijih odstupanja u odnosu na 2023. godinu.
2. **Financijska imovina (1):** u odnosu na prethodno razdoblje nema značajnijih odstupanja. Potraživanja su manja za 7% i odnose se na potraživanja za prihode ostvarene od igara na sreću i spomeničke rente.
3. **Obveze:** kod iskazanih obveze značajno je smanjenje u odnosu na prethodno izvještajno razdoblje. Iskazane obveze u potpunosti se odnose na nedospjele obveze.
4. **Izvanbilančni zapisi:** u okviru Izvanbilančnih zapisa iskazana su vozila nabavljena putem leasinga, sudski spor u tijeku i umjetnička djela (slike) na posudbi.

Ministarstvo kulture i medija je od siječnja 2018. započelo izvanbilančno evidentirati obveze za isplate pomoći, donacija i prijenosa na temelju ugovora o dodjeli sredstava korisnicima nakon provedenog javnog poziva za financiranje javnih potreba u kulturi.

Na izvanbilančnoj stavci Sudski sporovi u tijeku evidentiran je spor sa društvom Croatia film d.o.o. (obrazloženje tablica u privitku).

Izvanbilančno su također evidentirana i dana jamstva za Program jamstava za kredite za poduzetnike u području kulture i kreativne industrije.

Evidentirana su i primljena jamstva (garancije, zadužnice) za uredno ispunjenje ugovora.

**Obveze**

1. **Stanje obveza 1. siječnja:** obveze na dan 1. siječnja 2024. godine iznose 1.263.296,57 eura i odgovaraju stanju obveza iskazanih na dan 31.12.2023. godine.
2. **Stanje obveza na kraju izvještajnog razdoblja:** stanje obveza na dan 31. prosinca 2024. godine iznosi 228.562,05 eura i u potpunosti se odnose na nedospjele obveze na kraju izvještajnog razdoblja jer je Ministarstvo kulture i medija podmirilo sve dospjele obveze u 2024. godini.

**Promjene u vrijednosti i obujmu imovine i obveza**

Iznos smanjenja vrijednosti imovine odnosi se na rashod i isknjiženje osnovnih sredstava kroz 2024. godinu.

Na temelju suglasnosti Središnje agencije za financiranje i ugovaranje programa i projekata Europske unije donesena je Odluka o prijenosu vlasništva opreme (KLASA:406-04/24-01/0022, URBROJ:532-02-01-02/1-24-03 od 30. srpnja 2024. godine) u iznosu od 212.066,33 eura. Tijekom trajanja Projekta e-Kultura, Ministarstvo kulture i medija, putem postupka javne nabave, kupilo je opremu za digitalizaciju građe koja je ustupljena partnerima u projektu: Muzeju za umjetnost i obrt, Nacionalnoj i sveučilišnoj knjižnici u zagrebu te Hrvatskom državnom arhivu.

**Rashodi prema funkcijskoj klasifikaciji**

Ukupan iznos rashoda prema funkcijskoj klasifikaciji evidentiran je na 082 Službe kulture u iznosu od 429.219.268,25 eura.

Zagreb, 24. siječnja 2025.

MINISTRICA

 dr. sc. Nina Obuljen Koržinek